paragraph_text: Rezultati su bili očiti već na prvim probnim letovima redizajniranog Flyera III koji su nastavljeni u rujnu 1905. Uzdužna nestabilnost koja je stvarala smetnje na Flyeru I i II dovedena je pod kontrolu, letovi s Flyer III prelazili su sada 20 minuta a avion je postao praktičan i pouzdan. Nakon predviđene rute leta svog je pilota doveo natrag na polazište i sigurno sletio, bez ikakvih oštećenja.